**ELŐTERJESZTÉS**

**2016. április 18-i képviselő-testületi ülésre**

**Beszámoló**

**Kincsesbányai Közös Önkormányzati Hivatal**

**2015. évi gazdálkodásáról**

2015. évben a Kincsesbányai Közös Önkormányzati Hivatal költségvetés 38.444 e Ft bevételi és kiadási főösszeggel került elfogadásra.

Évközben a megváltozott körülmények hatására az előirányzatok módosítására 2 alkalommal került sor, melynek eredményeképpen a költségvetés főösszege 2.230 e Ft-tal emelkedett.

Az emelkedés összege alapvetően 4 tényezőből állt össze, egyik a bérkompenzáció címén kapott központi támogatás (730 e Ft), a 2014. évi pénzmaradvány összege (1.407 e Ft), a kamat bevétel (5 e Ft), illetve a 2014. évben lebonyolításra került választások elszámolásából származó 88 e Ft emelték meg előirányzatainkat.

Kiadási oldalon az éves előirányzataink 2.230 e Ft-tal emelkedtek. A személyi juttatások előirányzata 575 e Ft-tal, munkaadókat terhelő járulékok előirányzata 155 e Ft-tal növekedett. Dologi kiadásaink előirányzatát 1380 e Ft-tal emeltük meg. Fejlesztési kiadásaink 120 e Ft-tal emelkedtek.

A közös hivatal működési bevételei 40.674 e Ft-ban realizálódtak ezzel szemben a kiadások 36.761 e Ft-ra teljesültek.

A közös hivatal 2015. évi maradványa 3.913 e Ft. amely a 2016. évi kötelezettségvállalásokra nyújt fedezetet.

Tisztelt Képviselő-testület kérem beszámolóm elfogadását.

Kincsesbánya, 2016. április 11.

 Jankovicsné Huszár Mónika

 jegyző